ನೋಬಲ್ ಪ್ರಶಸ್ತಿ ವಿಜೇತ ಅರ್ಥಶಾಸ್ತ್ರಜ್ಞ ಮಿಲ್ಟನ್ ಫ್ರೈಡ್ಮನ್ ಈ ಕಾರ್ಯಕ್ರಮವನ್ನು, 2002ರ ಲೇಖನ "ಕಂಪ್ಯೂಟರ್ ವರ್ಲ್ಡ್" ನಲ್ಲಿ ಉಲ್ಲೇಖಿಸಿರುವಂತೆ ಕಾರ್ಪೊರೇಟ್ ಸಬ್ಸಿಡಿ(ಸಹಾಯಧನ)ಯೆಂದು ಕರೆಯುತ್ತಾರೆ. ಆದಾಗ್ಯೂ, ಮಿ. ಫ್ರೈಡ್ಮನ್ ರ ನಿಧನದಿಂದಾಗಿ ಈ ಉಲ್ಲೇಖದ ನಿಖರತೆಯನ್ನು ಖಚಿತವಾಗಿ ಹೇಳಲಾಗುವುದಿಲ್ಲ. ಈ ಅಭಿಪ್ರಾಯವನ್ನು ಬೆಂಬಲಿಸಿದ ಇತರರಲ್ಲಿ ಡಾ.ನಾರ್ಮನ್ ಮಟ್ಲೋಫ್ಫ್ ಒಬ್ಬರು, ಇವರು H-1B ವಿಷಯದ ಮೇಲೆ U.S. ಹೌಸ್ ಜುಡಿಷರಿ ಕಮಿಟಿ ಸಬ್ ಕಮಿಟಿಗೆ ಸಾಕ್ಷ್ಯ ನುಡಿದಿದ್ದರು. "ಯೂನಿವರ್ಸಿಟಿ ಆಫ್ ಮಿಚಿಗನ್ ಜರ್ನಲ್ ಆಫ್ ಲಾ ರಿಫಾರ್ಮ್" ನಲ್ಲಿ ಪ್ರಕಟವಾದ ಮಟ್ಲೋಫ್ಫ್ ರ ಪ್ರಬಂಧದಲ್ಲಿ ಅವರು, ಅಮೆರಿಕನ್ ಕಂಪ್ಯೂಟರ್ ಸಂಬಂಧಿ ಕೆಲಸಗಳಿಗೆ ಅರ್ಹರಾದ ಅಮೆರಿಕನ್ ಪ್ರಜೆಗಳಿಗೇನೂ ಕೊರತೆಯಿಲ್ಲ, ಜೊತೆಗೆ ನೌಕರರ ಕೊರತೆ ಉಂಟಾಗಿದ್ದು, H-1B ವೀಸಾ ಬೇಕೆಂದು ಅಮೇರಿಕನ್ ಸಂಸ್ಥೆಗಳು ಸಾಕ್ಷ್ಯವಾಗಿ ನೀಡಿದ ದತ್ತಾಂಶಗಳು ದೋಷಪೂರಿತವೆಂದು ವಾದಿಸಿದರು. ಯುನೈಟೆಡ್ ಸ್ಟೇಟ್ಸ್ ಜನರಲ್ ಅಕೌಂಟಿಂಗ್ ಆಫೀಸ್ 2000ದಲ್ಲಿ, H-1B ಯೋಜನೆಯ ಮೇಲೆ ನಿಯಂತ್ರಣಗಳಲ್ಲಿ ಪರಿಣಾಮಕಾರಿತ್ವದ ಕೊರತೆ ಹೊಂದಿರುವುದನ್ನು ಕಂಡುಕೊಂಡಿತು. GAO ವರದಿಯ ಶಿಫಾರಸುಗಳನ್ನು ತರುವಾಯ ಜಾರಿಗೆ ತರಲಾಯಿತು. ಹೈ-ಟೆಕ್ ಕಂಪನಿಗಳು, H-1B ವೀಸಾಗಳ ಮೇಲೆ ಕೋಟಾದಡಿಯಲ್ಲಿ ನೀಡಲಾಗುವ 65,000 ವಾರ್ಷಿಕ ಗರಿಷ್ಠ ಮಿತಿಯನ್ನು ಹೆಚ್ಚಿಸುವಂತೆ ಕಾಂಗ್ರೆಸ್ಸನ್ನು ಕೇಳುವಾಗ ತಾಂತ್ರಿಕ ನೌಕರರ ಕೊರತೆಯೆಂದು ಸಾಮಾನ್ಯವಾಗಿ ಉಲ್ಲೇಖಿಸುತ್ತವೆ, ಆದರೆ ಜಾನ್ ಮಿಯಾನೋ ಹಾಗು ಸೆಂಟರ್ ಫಾರ್ ಇಮ್ಮಿಗ್ರೇಶನ್ ಸ್ಟಡೀಸ್(ವಲಸೆ ಅಧ್ಯಯನಗಳ ಕೇಂದ್ರ) ನಡೆಸಿದ ಅಧ್ಯಯನದ ಪ್ರಕಾರ, ಈ ಸಮರ್ಥನೆಯನ್ನು ಬೆಂಬಲಿಸುವ ಯಾವುದೇ ಪ್ರಾಯೋಗಿಕ ದತ್ತಾಂಶಗಳಿಲ್ಲ. ಡ್ಯೂಕ್, ಅಲ್ಫ್ರೆಡ್ P. ಸ್ಲೋನ್ ಪ್ರತಿಷ್ಠಾನ, ಜಾರ್ಜ್ ಟೌನ್ ವಿಶ್ವವಿದ್ಯಾನಿಲಯ ಹಾಗು ಇತರ ಕಡೆಗಳಲ್ಲಿ ನಡೆಸಲಾದ ಅಧ್ಯಯನಗಳನ್ನು ಉದಾಹರಿಸಿದ ಟೀಕಾಕಾರರು, ಕೆಲವು ವರ್ಷಗಳಲ್ಲಿ ಆಮದು ಮಾಡಲಾದ ವಿದೇಶಿ ಪ್ರೋಗ್ರಾಮರ್ ಗಳು ಹಾಗು ಇಂಜಿನಿಯರುಗಳ ಸಂಖ್ಯೆಯು, ಆ ಕ್ಷೇತ್ರದಲ್ಲಿ ಸೃಷ್ಟಿಯಾದ ಉದ್ಯೋಗಗಳನ್ನೂ ಮೀರಿಸುತ್ತದೆಂದು ವಾದಿಸುತ್ತಾರೆ. ಯೋಜನೆಯಿಂದ ನಕಾರಾತ್ಮಕವಾಗಿ ಪರಿಣಾಮ ಉಂಟುಮಾಡಿದ ವ್ಯಕ್ತಿಗಳಿಂದ ನೇರವಾಗಿ H1-B ವೀಸಾ ಹಾನಿ ವರದಿಗಳನ್ನು ಸಂಘಟನೆಗಳು ಪ್ರಕಟಿಸಿವೆ.
ಇವರಲ್ಲಿ ಹಲವರು ಮಾಧ್ಯಮದೊಂದಿಗೆ ಮಾತನಾಡಲು ಸಿದ್ಧರಿದ್ದರು.
ಹೊರಗುತ್ತಿಗೆ ವೀಸಾ
USನೀತಿಗೆ ಇತ್ತೀಚಿನ ಬದಲಾವಣೆಗಳು
H-1B ಉದ್ಯೋಗ
ಕಾರ್ಮಿಕ ಕೊರತೆಗಳಿಲ್ಲ